**Niclas Burström** (s. 25. tammikuuta 1991 Skellefteå, Ruotsi) on ruotsalainen jääkiekkopuolustaja, joka pelaa SHL-joukkue IK Oskarshamnissa.

Ura
---

### Seuraura

Burström on Skellefteå AIK:n oma kasvatti. Hän pelasi joukkueessa ensimmäisen Elitserien-ottelunsa kaudella 2008–2009. Hän pelasi kauden suurimmaksi osaksi Skellefteån J20-joukkuetta, mutta Burström vahvisti myös seuran J18-junioreita, joissa hän voitti kauden päätteeksi J18 Allsvenskanin hopeaa. Kaudella 2009–2010 Buströn oli Skellefteån J20-junioreiden tehokkain puolustaja tehoilla 7+14=21. Hän pelasi kauden aikana 11 Elitserien-ottelua jääden niissä ilman tehopisteitä. Burström pelasi miesten pelejä myös kevätkaudella kauden loppuun asti lainalla HockeyAllsvenskan-joukkue Växjö Lakersissa, joka eteni Kvalserieniin, mutta jäi kuitenkin ilman sarjanousua.

Kausi 2010–2011 oli Burströmille ensimmäinen kokonainen Elitserienissä ja se toi hänelle 52 runkosarjaottelussa seitsemän syöttöpistettä ja 18 playoff-ottelussa tehot 1+3=4. Burström voitti kauden päätteeksi Elitserien-hopeaa. Kaudella 2011–2012 hän avasi maalitilinsä myös runkosarjassa, jossa Burström teki tehot 6+6=12. Hän voitti kauden päätteeksi taas Elitserien-hopeaa.

Syyskuussa 2012 Burström teki Skellefteån kanssa nelivuotisen jatkosopimuksen kevääseen 2017 saakka. Kaudella 2012–2013 hän oli Skellefteån tehokkain puolustaja tehoilla 3+11=14. Burström voitti kauden päätteeksi Ruotsin-mestaruuden. Kaudella 2013–2014 hän oli taas Skellefteån tehokkain puolustaja tehoilla 6+14=20 ja voitti kauden päätteeksi Ruotsin-mestaruuden. Kausi 2014–2015 päättyi SHL-hopeaan. Kaudella 2015–2016 Burström oli Skellefteån tehokkain puolustaja tehoilla 9+19=28, joilla hän jakoi koko SHL:n puolustajien pistepörssin kuudennen sijan Djurgårdens IF:n Marcus Högströmin kanssa. Pudotuspeleissä Burström oli joukkueen paras syöttäjä yhdeksällä syöttöpisteellään. Hän voitti kauden päätteeksi SHL-hopeaa ja palkittiin liigan parhaana puolustajana Salming Trophylla. Burström valittiin myös Ruotsin tähdistökentälliseen.

### Maajoukkueura

Burström edusti Ruotsia MM-kilpailuissa vuonna 2014 voittaen pronssia. Yhteensä hän on pelannut 35 A-maaottelua tehopistein 2+4=6. Burström debytoi Ruotsin A-maajoukkueessa vuoden 2012 Karjala-turnauksessa. Hänen ensimmäinen A-maaottelunsa oli näin ollen turnauksen 7. marraskuuta 2012 Liberecissä pelattu avausottelu Tšekkiä vastaan, jolloin Burström sai myös yhden syöttöpisteen Carl Söderbergin tekemään ylivoimamaaliin. Ensimmäisen A-maajoukkuemaalinsa hän teki vuotta myöhemmin Channel One Cupissa 19. joulukuuta 2013 Sotšissa turnauksen isäntäjoukkue Venäjää vastaan. Burström on pelannut myös seitsemän nuorten ja 23 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Skellefteå AIK | Elitserien | 1 | 0 | 0 | 0 | 0 | – | – | – | – | – |
| 2009–2010 | Skellefteå AIK | Elitserien | 11 | 0 | 0 | 0 | 4 | – | – | – | – | – |
|  | Växjö Lakers | Allsvenskan | 12 | 0 | 2 | 2 | 0 | – | – | – | – | – |
| 2010–2011 | Skellefteå AIK | Elitserien | 52 | 0 | 7 | 7 | 16 | 18 | 1 | 3 | 4 | 8 |
| 2011–2012 | Skellefteå AIK | Elitserien | 51 | 6 | 6 | 12 | 32 | 19 | 1 | 2 | 3 | 2 |
| 2012–2013 | Skellefteå AIK | Elitserien | 51 | 3 | 11 | 14 | 26 | 12 | 1 | 5 | 6 | 6 | Le Mat-pokalen |  |  |  |  |  |
| 2013–2014 | Skellefteå AIK | SHL | 55 | 6 | 14 | 20 | 32 | 14 | 1 | 2 | 3 | 10 | Le Mat-pokalen |  |  |  |  |  | MM | 7 | 0 | 0 | 0 | 2 |
| 2014–2015 | Skellefteå AIK | SHL | 54 | 4 | 14 | 18 | 18 | 15 | 1 | 4 | 5 | 4 |
| 2015–2016 | Skellefteå AIK | SHL | 50 | 9 | 19 | 28 | 42 | 16 | 1 | 9 | 10 | 8 |
| 2016–2017 | Skellefteå AIK | SHL | 29 | 2 | 10 | 12 | 18 | 7 | 0 | 2 | 2 | 2 |
| 2017–2018 | Vityaz Podolsk | KHL | 29 | 1 | 0 | 1 | 10 | – | – | – | – | – |
|  | Jugra Hanty-Mansijsk | KHL | 24 | 2 | 4 | 6 | 10 | – | – | – | – | – |
| 2018–2019 | Växjö Lakers HC | SHL | 51 | 1 | 4 | 5 | 14 | 7 | 0 | 1 | 1 | 6 |
| 2019–2020 | Skellefteå AIK | SHL | 48 | 8 | 6 | 14 | 24 | – | – | – | – | – |
| 2020–2021 | Skellefteå AIK | SHL | 44 | 7 | 10 | 17 | 24 | 12 | 4 | 1 | 5 | 29 |
| 2021–2022 | Schwenninger Wild Wings | DEL | 37 | 3 | 10 | 13 | 36 | – | – | – | – | – |
| 12 kautta | yhteensä | Elitserien/SHL | 497 | 46 | 101 | 147 | 250 | 120 | 10 | 29 | 39 | 75 |

Lähteet
-------

* Niclas Burström The Internet Hockey Databasessa (englanniksi)
* Niclas Burström *Elite Prospects*. Everysport Media Group AB.  (englanniksi)

### Viitteet

1. 1 2 3 4  Niclas Burström *Elite Prospects*. Everysport Media Group AB.  (englanniksi)
2. ↑  Hägglund, Anna: Burström förlänger  28.9.2012. Skellefteå AIK Hockey. Viitattu 3.1.2014. (ruotsiksi)
3. ↑  Karlsson ei mukana – Ruotsilta viisi NHL-pelaajaa Turkuun  29.10.2012. MTV Oy.  Arkistoitu 4.1.2014. Viitattu 3.1.2014.
4. ↑  Czech Republic – Sweden (Actions) (englanniksi)
5. ↑  SWE – RUS (2–3) (englanniksi)